Праз некалькі год пасля заканчэння вайны (дакладней, у 1948 годзе) я пайшоў у школу. Спачатку школа-чатырохгодка была ў нашай вёсцы. Потым давялося хадзіць за паўтара кіламетра ў Новыя Галоўчыцы, дзе школа была ўжо сямігадовай. А скончыў вучобу я ўжо ў Навасёлках. Калі зімой мы хадзілі туды напрамкі 5–6 кіламетраў, то ў абход было 13 кіламетраў. Даводзілася здымаць кватэры там і жыць па некалькі тыдняў запар. На жаль, многім гэта было “не па кішэні, і бацькі не маглі дапамагчы сваім дзецям. Да таго ж некаторыя не разумелі, навошта гэта патрэбна ўвогуле.